EkBass/fiwiki-20250220-pages-articles huggingface dataset:
Deyda Hydara

Deyda Hydara (9. kesäkuuta 1946 – 16. joulukuuta 2004) oli The Pointin, gambialaisen sitoutumattoman uutislehden, päätoimittaja ja yksi perustajista. Hän oli myös sekä AFP-uutistoimiston että Toimittajat ilman rajoja -järjestön kirjeenvaihtaja. Hydara oli aktiivinen lehdistönvapauden puolestapuhuja ja arvosteli avoimesti presidentti Yahya Jammehia, joka pyrki rajoittamaan Gambian mediaa. Hydara ammuttiin autoonsa 16. joulukuuta 2004, ja samassa iskussa loukkaantui kaksi hänen työtoveriaan. Jälkeenpäin murha arvioitiin tarkasti etukäteen suunnitelluksi. Vuonna 2005 Hydaralle myönnettiin postuumisti PEN/Barbara Goldsmith Freedom to Write -palkinto. ==Lähteet== ==Aiheesta muualla== *Muistokirjoitus The Guardianissa *UNESCOn lausunto Hydaran kuolemasta *Toimittajat ilman rajoja -järjestön tutkimus *Press freedom groups demand justice - IFEX Luokka:Gambialaiset henkirikosten uhrit Luokka:Gambialaiset toimittajat Luokka:Vuonna 1946 syntyneet Luokka:Vuonna 2004 kuolleet Luokka:Ulkomaankirjeenvaihtajat
Elvi Saarnio

Elvi Mathilda Saarnio (o.s. Heinonen, oik. Saarnio-af Hällström; 28. toukokuuta 1919 Kotka – 21. kesäkuuta 2002 Helsinki) oli suomalainen näyttelijä. Hän työskenteli pitkään Suomen Kansallisteatterissa ja Helsingin Kaupunginteatterissa. Teatteriuran lisäksi Saarnio esiintyi 39 suomalaisessa elokuvassa. Hänen muistettavin roolinsa lienee Rosina elokuvassa Putkinotko (1954). Valentin Vaalan elokuvassa Niskavuoren naiset (1958) Saarnio näytteli Serafiina Lundelinia. Elvi Saarnio oli aviossa kollegansa Osmo Saarnion kanssa 1939–1948. Liitosta syntyi tytär, näyttelijä Sirkka Saarnio. Vuosina 1950–1956 Elvi Saarnio oli naimisissa ohjaaja Roland af Hällströmin kanssa. Avioliitosta syntyi poika, ohjaaja Arto af Hällström. Elvi Saarnio palkittiin parhaasta naissivuosasta elokuvasta Saariston tyttö (1953) Jussi-palkinnolla. == Näyttelijänä == *Hätävara (1939) *Vihtori ja Klaara (1939) *Tuhottu nuoruus (1947) *Läpi usvan (1948) *Keittiökavaljeerit (1949) *Vain kaksi tuntia (1949) *Hallin Janne (1950) *...ja Helena soittaa (1952) *Suomalaistyttöjä Tukholmassa (1952) *Kaksi hauskaa vekkulia (1953) *Kolmiapila (1953) *Kuningas kulkureitten (1953) *Miljonäärimonni (1953) *Saariston tyttö (1953) *Laivaston monnit maissa (1954) *Morsiusseppele (1954) *Putkinotko (1954) *Näkemiin Helena (1955) *Poika eli kesäänsä (1955) *Ryysyrannan Jooseppi (1955) *Tähtisilmä (1955) *Lain mukaan (1956) *Muuan sulhasmies (1956) *Silja – nuorena nukkunut (1956) *Tyttö lähtee kasarmiin (1956) *Vääpelin kauhu (1957) *Asessorin naishuolet (1958) *Niskavuoren naiset (1958) *Nuori mylläri (1958) *Minkkiturkki (1961) *Täällä Pohjantähden alla (1968) *Naisenkuvia (1970) *Marja pieni! (1972) *Pohjantähti (1973) *Tuntematon ystävä (1978) *Tulipää (1980) *Aidankaatajat (1982) *Älä itke Iines (1987) *Pilkkuja ja pikkuhousuja (1992) ==Lähteet== Luokka:Suomalaiset näyttelijät Luokka:Jussi-palkinnon saajat Luokka:Vuonna 1919 syntyneet Luokka:Vuonna 2002 kuolleet
Murena

Murena on Oulun seudulta kotoisin oleva suomenkielistä metallimusiikkia soittava viisihenkinen yhtye. Yhtyeen musiikin on useaan otteeseen luonnehdittu kuulostavan kotimaiselta Stam1nalta ja yhdysvaltalaiselta System of a Downilta, joissain yhteyksissä on myös Maj Karma mainittu. Yhtyeen yksi erikoisimmista piirteistä on, että kaikki yhtyeen jäsenet osallistuvat laulamiseen, mutta pääosin sen hoitaa toinen kitaristeista, Jarno Kangas. == Historia == Yhtye on ollut kasassa 1990-luvun puolivälistä lähtien kolmen alkuperäisen jäsenen, Jarno Kankaan, Antti Hongan ja Marko Kankaan voimin. Alkuaikoina yhtyeen nimi vaihtui lähes joka keikalla, jonka takia Murenan katsotaan syntyneen vasta vuonna 2000, jolloin yhtyeen nykyinen nimi tuli pysyvästi käyttöön. Yhtye otti nimen "Murena" käyttöön omien sanojensa mukaan, koska se kuulosti "tarpeeksi karskilta ja kovalta musiikkiin verrattaessa" ja on selvittänyt myös sen verran, ettei nimellä ole mitään tekemistä ankeriaskala mureenan kanssa.Get in the Pitin haastattelussa Murena Alun perin perinteisempää metallia soittanut yhtyeen musiikkityyli siirtyi pysyvän nimen turvin myös omaperäisempään suuntaan missä se on tälläkin hetkellä. Parin vuoden Murenan olemassaolon jälkeen joukkoihin liittyi toinen kitaristi Joni Tanskala, joka taas avasi yhtyeelle uusia mahdollisuuksia kun musiikkiin saatiin toisen kitaran siivittämänä enemmän melodiaa ja yhtyeen jokainen jäsen alkoi pikkuhiljaa opetella myös soiton ohessa laulua. Yhtyeen esikoislevyn työstö lähti käyntiin kun Charon-yhtyeen kitaristi Pasi Sipilä bongasi Murenan keikalla ja halusi ryhtyä tuottamaan yhtyeen levyä. Levyn esituotanto aloitettiin marras-joulukuussa 2006. Levyn nimeksi alun perin kaavailtiin levyn viimeistä kappaletta "13. kuukausi", mutta yhtye ei halunnut sitä käyttää, koska Mokoma-metalliyhtyeeltä löytyy Viides vuodenaika -niminen levy. Murena kuitenkin tykästyi 13. kuukausi -ideaan ja haki tästä tietoa ja eteen osui sanat "Metonin jakso", joka on muun muassa juutalaisessa ajanlaskussa käytetty 19 vuoden pituinen ajanjakso. Tästä yhtye väänsi nimen Metonin jakso.Plaza: Murena ja Metonin jakson salaisuus Levyn piti alun perin ilmestyä huhtikuussa 2007, mutta studionauhoitus ja kappaleiden hionta viivästytti julkaisua sen verran, että yhtye yhdessä levy-yhtiön kanssa päätti siirtää julkaisun elokuuhun. Avausviikollaan Murenan esikoislevy sijoittui listasijalle 37.Lista - Suomen virallinen lista == Kokoonpano == * Jarno Kangas – laulu, kitara (2000–) * Antti Honka – rummut, taustalaulu (2000–) * Joni Tanskala – kitara, taustalaulu (2002–) * Marko Kangas – basso, taustalaulu (2000–) * Antti Leskinen - kitara (2011) == Diskografia == Studioalbumit * * == Lähteet == == Aiheesta muualla == * Yhtyeen viralliset kotisivut * * * * Plazan haastattelu Luokka:Suomalaiset thrash metal -yhtyeet
Tenavatähti 1991

Tenavatähti 1991 on Mainostelevision vuoden 1991 Tenavatähti-kilpailussa menestyneistä esityksistä koostettu musiikkialbumi. == Kappaleet == == Lähteet == Luokka:Vuoden 1991 albumit Luokka:Tenavatähti-kokoelmalevyt Luokka:Timo Lindströmin tuottamat albumit Luokka:Jaakko Salon tuottamat albumit
Michel Corboz

Michel Corboz (14. helmikuuta 1934 – 2. syyskuuta 2021) oli sveitsiläinen kapellimestari. Michel Corboz syntyi Marsensissa. Hän opiskeli École Normalessa Fribourgissa ja perusti vuonna 1961 vanhan musiikin yhtye Ensemble Vocal de Lausannen. Yhtye alkooi 1960-luvulla saada kansainvälistä mainetta ja levytti muun muassa kaksi Claudio Monteverdin keskeistä teosta. Corbozista tuli vuonna 1969 Lissabonin Gulbenkian-orkesterin kuoron kapellimestari. Gulbenkian-orkesterin kanssa hän työskenteli aina vuoteen 2019 asti. Corboz alkoi vuonna 1976 opettaa kuoronjohtoa Geneven Conservatoire Supérior de Musiquessa, missä hän opetti vuoteen 2004 asti, jolloin hän jäi eläkkeelle. Corboz sai uransa aikana muun muassa Ordre des Arts et des Lettresin komentajan arvon Ranskassa sekä vuonna 1999 Henrik Purjehtijan ritarikunnan jäsenyyden Portugalissa. Cordoz levytti yli sata albumia, ja hänen tuotantonsa on todella monipuolinen. Hänen tunnetuimpiin levytyksiinsä kuuluvat Johann Sebastian Bachin ja Wolfgang Amadeus Mozart kirkkomusiikkisävellykset, Monteverdin La Selva Morale, Felix Mendelssohnin oratoriot sekä Johannes Brahmsin, Gabriel Fauré, Maurice Duruflén ja Giuseppe Verdin sielunmessut. Oopperassa Cordoz johti muun muassa Monteverdin teoksia L’incoronazione di Poppea, Il ritorno d’Ulisse in patria ja Orfeo. Cordoz kuoli syyskuussa 2021 sydämen vajaatoimintaan oltuaan sitä ennen leikkauksessa. == Lähteet == Luokka:Sveitsiläiset kapellimestarit Luokka:Vuonna 1934 syntyneet Luokka:Vuonna 2021 kuolleet
Sirak

Sirak voi tarkoittaa ainakin seuraavia asioita: *Jeesus Siirakin poika, juutalainen kirjanoppinut ja filosofi *Širak, maakunta Armeniassa
Sveitsin kansanpuolue

Sveitsin kansanpuolue (, ), joka tunnetaan myös nimellä Keskustan demokraattinen unioni (, ), on sveitsiläinen kansalliskonservatiivinen oikeistopuolue. Puolue perustettiin vuonna 1971 yhdistämällä Viljelijöiden, kauppiaiden ja sitoutumattomien puolue (BGB) ja Demokraattinen puolue. == Historia == SVP:n kannatus oli 1970- ja 1980-luvuilla 11 prosentin tuntumassa. Tilanne muuttui 1990-luvulla, kun puolue koki syvän rakenteellisen ja ideologisen muutoksen Christoph Blocherin johdolla. SVP:stä on tullut 2000-luvulla Sveitsin merkittävin puolue. Blocherin ajamien muutosten seurauksena puolue alkoi keskittyä yhä enemmän muun muassa euroskeptisyyteen ja maahanmuuton vastustamiseen. SVP:llä on tällä hetkellä 54 paikkaa liittokokouksessa. Sen ääniosuus vuoden 2007 liittokokouksen vaaleissa, lähes 29 prosenttia, oli kaikkien aikojen paras yhden puolueen tulos Sveitsissä. Sen jälkeen kun Blocher ei onnistunut pääsemään uudestaan liittoneuvostoon vuonna 2007, puolueen maltillinen siipi erosi, ja perusti uuden Konservatiivisen demokraattipuolueen (BDP). Vuoden 2011 vaaleissa SVP:n kannatus laski 26,6 prosenttiin. Kannatuksen lasku selittyi osin BDP:n menestyksellä. Vuoden 2019 vaaleissa SVP sai 53 paikkaa, missä oli 12 paikan menetys vuoden 2015 hyvästä vaalituloksesta. SVP säilyi kuitenkin myös vuoden 2019 vaaleissa Sveitsin suurimpana puolueena vihreiden vaalivoitosta huolimatta. Tiedosto:CHbezirke 110211 SVP.png|Puolueen kannatus vaalipiireittäin 2011. Tiedosto:Swiss party politics 2007 de.png|Puolueen ja sen kannattajien sijoittuminen puoluekartalle 2007. == Puheenjohtajat == Puheenjohtaja Kausi Hans Conzett 1971–1976 Fritz Hofmann 1976–1984 Adolf Ogi 1984–1988 Hans Uhlmann 1988–1995 Ueli Maurer 1996–2008 Toni Brunner 2008–2016 Albert Rösti 2016–2020 Marco Chiesa 2020– == Lähteet == == Aiheesta muualla == * Puolueen kotisivut Kansanpuolue Luokka:Nationalistiset puolueet
Herra sotaministeri

Herra sotaministeri on Aarne Tarkaksen ohjaama vuonna 1957 valmistunut suomalainen elokuva. Satiiri kertoo vertailuviraston pikkuvirkailija Kalle Järvisestä (Pentti Siimes), joka ajautuu sotaministeriksi. Kuulopuheiden mukaan elokuvasta poistettiin Elokuvatarkastamon vaatimuksesta loppukohtaus, jossa eksynyt putkimies (Masa Niemi) saapuu ministeriöön ja hänet palkataan uudeksi sotaministeriksi. Loppu kuvattiin uudestaan. Tapauksesta ei kuitenkaan löydy tietoa tarkastamon arkistosta., Taustaa, viitattu 18.8.2014 Elokuvan katsojamenestys ei yltänyt edes keskitasoon. == Juoni == Sotahistoriaa harrastava vertailuviraston pikkuvirkailija Kalle Järvinen on työpaikalla, kun kahdentoista puolueen hallitukseen on hankala saada sotaministeriä. Kalle palkataan hallitukseen sotaministeriksi, mutta valta nousee hänelle päähän. Hän jopa leikkii tinasotilailla Waterloon taistelua. Myöhemmin hän joutuu sotaoikeuteen. Tarmo Manni kohottelee kulmakarvojaan sotaministerin adjutanttina. ==Arviot== Elokuvaa on kritiikissä luonnehdittu kiinnostavaksi poliittiseksi satiiriksi, joka kuitenkin alun nasevuuden jälkeen sortuu farssimaiseen latteuteen. Kriitikot kiittävät Siimestä osaavaksi, ja hänen roolityönsä vie pahimpien hetteikköjen yli. Käsikirjoitus antaa huutia isokenkäisten poliittiselle kähminnälle ja vallan turmelukselle. Aihetta ei juuri ole käsitelty suomalaisessa elokuvassa, ja Tarkas saa siitä kriitikolta hatunnoston.Arto Pajukallio, Elokuvat, Helsingin Sanomat 15.5.2012, sivu D 7Päivän elokuvia, Tv-maailma, 19/2012 sivu 17 Eräässä arviossa todetaan, että Chaplinin vaikutus näkyy hyvin selvästi, mutta arvioija kiittää kuitenkin Tarkaksen ja kuvaaja Pentti Unhon käsikirjoitusta, vaikkei se kovin persoonallinen hänestä olekaan.AP: Herra sotaministeri, Viikon tv-elokuvia, Tv-maailma, 33/2014 sivu 11 == Näyttelijät == ==Lähteet== Luokka:Suomalaiset komediaelokuvat Luokka:Vuoden 1957 suomalaiset elokuvat Luokka:Suomalaiset mustavalkoelokuvat Luokka:Aarne Tarkaksen ohjaamat elokuvat Luokka:Aarne Tarkaksen käsikirjoittamat elokuvat
Pariutuminen

Pariutuminen eli parinmuodostus tarkoittaa koiraan ja naaraan liittymistä pariksi ja seksuaalista virittymistä ennen parittelua. Pariutuminen luokitellaan yleisesti muun muassa parittelun ja jälkeläisten hoidon ohella lisääntymiskäyttäytymiseen. == Pariutumiskäyttäytyminen == Parinmuodostukseen johtavaa, tai siihen liittyvää käyttäytymistä kutsutaan yleisesti pariutumiskäyttäytymiseksi. Termi on laaja käsite, johon voidaan laskea niin lintujen soidinmenot, kuin myös kahden ihmisyksilön välinen seurustelusuhdekin, vaikkakin jälkimmäistä tarkastellaan yleensä ennemmin yhteiskunnan muovaamana tapana, kuin puhtaasti lisääntymisvaistoon perustuvana käytöksenä. Pariutumiskäyttäytyminen vaihtelee lajien välillä usein suurestikin, mutta esimerkiksi naaraan rooli lopullisen päätöksen tekijänä pariutumisesta on hyvin yleinen piirre monella lajilla. == Katso myös == * Soidin == Lähteet == == Kirjallisuutta == * Luokka:Etologia Luokka:Lisääntyminen Luokka:Seksuaalisuus id:Kopulasi
Parinmuodostus

Parinmuodostus tarkoittaa seuraavia asioita: * parinmuodostus eli pariutuminen, lisääntymiseen liittyvä biologian käsite * parinmuodostus eli parituotanto, alkeishiukkasen ja sen antihiukkasen syntyminen, fysiikan käsite.
Hullu tiedemies

Hullu tiedemies on arkkityyppinen fiktiivisissä tarinoissa esiintyvä perushahmo. Hän on yleensä antagonisti eli sankarin vastustaja. Hullu tiedemies on huippuälykäs, mutta hänessä on samalla ripaus mielenvikaisuutta ja psykopaattisia piirteitä. Tavallisesti häntä ajaa eteenpäin kostonhalu, jonka syy on jokin koettu vääryys tai pettymys. Tohtori Outolempi -elokuvan nimihahmo on yksi esimerkki hullusta tiedemiehestä. Muita tunnettuja esimerkkejä ovat tohtori Jekyll ja Mr. Hyde sekä Victor Frankenstein. ==Hulluja tiedemiehiä kirjallisuudessa ja elokuvissa== *Tohtori Ei (tai tohtori No), James Bond -kirjat ja elokuvat *Victor Frankenstein *Lex Luthor *Tohtori Gero, Dragon Ball Z / GT * Tohtori Outolempi * Tohtori Paha, Austin Powers -elokuvien parodia hullusta tiedemiehestä * Rotwang, Metropolis-elokuva ==Hulluja tiedemiehiä videopeleistä== *Tohtori Neo Cortex, Crash Bandicoot *Tohtori Eggman, Sonic the Hedgehog *Tohtori Nefarious, Ratchet & Clank *Tohtori Albert W. Wily, Mega Man -pelisarja *Tohtori M, Sly-pelisarja == Lähteet == == Aiheesta muualla == Luokka:Perushahmot
Maitomaa

Maitomaa on suonenjokelainen vuonna 1915 perustettu maidontuottajien omistama ja hallinnoima meijeriosuuskunta. Maitomaa sai Welfare Quality -sertifikaatin vuonna 2018, toisena meijerinä Euroopassa. Welfare Quality arvioi eläinten kokonaisvaltaista hyvinvointia laajaan tieteelliseen näyttöön perustuvin mittarein. Maitomaan jalostama maito tuotetaan Savossa, Karjalassa ja Keski- Suomessa. Kaikki tilat ovat auditoituja. Maitomaa jalostaa vuosittain 75 miljoonaa litraa lähimaitoa raejuustoksi, voiksi, nestemaidoksi, jogurteiksi ja UHT-tuotteiksi. Maitomaa valmistaa myös kauratuotteita. Omien tuotteidensa lisäksi Maitomaa tekee private label -tuotteita. Vuonna 2012 Maitomaa ja iisalmelainen Olvi aloittivat maitopohjaisten UHT-juomien tuotekehityksen, valmistuksen ja markkinoinnin yhteistyön. Maitomaa voitti vuoden 2018 parhaan työpaikkailmoituksen palkinnon Työn uattelija -ilmoituksella. ==Lähteet== Luokka:Suomen meijerit Luokka:Suonenjoki Luokka:Maitotuotteet Luokka:Elintarvikealan tuotemerkit
Shingo Suetsugu

Shingo Suetsugu (, s. 2. kesäkuuta 1980 Kumamoto) on japanilainen pikajuoksija. Suetsugu karsiutui Sydneyn olympialaisissa 2000 200 metrin juoksun välierissä ajalla 20,69. Seuraavana vuonna hän karsiutui Edmontonin MM-kisoissa 200 metrin välierissä ajalla 20,39. Pariisin MM-kisoissa 2003 hän voitti MM-pronssia juostuaan ajan 20,38. Seuraavana vuonna Ateenan olympialaisissa hän karsiutui 100 metrin juoksun toisissa alkuerissä ajalla 10,19. Helsingin MM-kisoissa 2005 hän karsiutui 200 metrin välierissä ja myöhemmin samana vuonna hän karsiutui Aasian-mestaruuskisoissa 100 metrin välierissä. Vuonna 2006 Suetsugu voitti Japanin-mestaruuden 200 metrillä. Kauden lopussa hän juoksi kolmanneksi yleisurheilun maailmancupissa ajalla 20,30. Osakan MM-kisoissa hän karsiutui 200 metrin toisissa alkuerissä. Pekingin olympialaisissa 2008 Suetsugu karsiutui 200 metrin alkuerissä. Pekingin olympialaisten pikaviestissä hän juoksi Japanin joukkueessa, joka sijoittui alun perin kolmanneksi, mutta nousi myöhemmin hopealle kun Jamaikan joukkue hylättiin Nesta Carterin dopingkäryn takia. ==Henkilökohtaiset ennätykset== * 100 metrin juoksu: 10,03 (2003) * 200 metrin juoksu: 20,03 (2003) ==Lähteet== * ===Viitteet=== Luokka:Japanilaiset pikajuoksijat Luokka:Japanilaiset olympiamitalistit Luokka:Vuonna 1980 syntyneet Luokka:Elävät henkilöt
Sankt Pankraz (Etelä-Tiroli)

Sankt Pankraz () on kunta Etelä-Tirolin autonomisessa maakunnassa Italiassa. Kunnan asukasluku oli vuoden 2021 alussa 1 524. Pinta-alaltaan se on 62,98 neliökilometrin suuruinen ja asukastiheys on 24 as./km². Vuoden 2011 väestönlaskennan mukaan asukkaista 98,84 % puhui saksaa, 0,96 % italiaa ja 0,19 % ladinia. Kunnan nähtävyyksiin lukeutuu muun muassa goottilainen kirkko, jonka torni on 56 metriä korkea. ==Lähteet== == Aiheesta muualla == * Sankt Pankrazin kunnan sivut Luokka:Etelä-Tirolin kunnat
Sankt Pankraz

Sankt Pankraz on seuraavien paikkakuntien nimi: * Sankt Pankraz Etelä-Tirolin autonomisessa maakunnassa, Italiassa * Sankt Pankraz Ylä-Itävallan osavaltiossa, Itävallassa
Sharon Creech

thumb|250px|Sharon Creech vuonna 2009. Sharon Creech (s. 29. heinäkuuta 1945) on yhdysvaltalainen lastenkirjailija. Hänen tunnetuimpia teoksiaan ovat Kulje kaksi kuuta (1994), joka toi kirjoittajalleen viisi palkintoa, joista kuuluisin on Newbery-mitali, sekä Rubiininotko, jolla Creech voitti vuoden 2003 Carnegie-mitalin. Lisäksi hänen kirjansa The Wanderer sai kunniamaininnan vuoden 2001 Newbery-raadilta. Creech syntyi South Euclidissa, Ohiossa, valmistui Hiram Collegesta sekä George Masonin yliopistosta ja muutti vuonna 1979 Englantiin. Hän palasi Yhdysvaltoihin vuonna 1998. Creech on naimisissa, ja hänellä on kaksi lasta. Hänellä on itsellään kolme veljeä ja yksi sisko. ==Tuotanto== ===Suomennetut teokset=== *Rubiininotko, Karisto 2005 (engl. Ruby Holler, 2002) *Kulje kaksi kuuta, Karisto 2006 (engl. Walk Two Moons, 1994) ===Suomentamaton tuotanto=== * Absolutely Normal Chaos (1990) * Pleasing the Ghost (1996) * Chasing Redbird (1997) * Bloomability (1999) * The Wanderer (2000) * Fishing in the Air (2000) * Love That Dog (2001) * A Fine, Fine School (2001) * Granny Torelli Makes Soup (2003) * Heartbeat (2004) * Replay (2005) * Who’s That Baby (2006) * The Castle Corona (2007) * Hate That Cat (2008) * The Unfinished Angel (2009) * The Great Unexpected (2012) * The Boy on the Porch (2013) ==Aiheesta muualla== * Sharon Creechin verkkosivut Luokka:Yhdysvaltalaiset lasten- ja nuortenkirjailijat Luokka:Vuonna 1945 syntyneet Luokka:Elävät henkilöt
Philippa Pearce

Ann Philippa Pearce (23. tammikuuta 1920 Great Shelford, Cambridgeshire, Britannia – 21. joulukuuta 2006 Newcastle-upon-Tyne, BritanniaSf-encyclopedia) oli englantilainen lastenkirjailija. Pearce oli perheen neljästä lapsesta nuorin. Hän aloitti sairauden vuoksi koulun vasta kahdeksanvuotiaana. Hän kävi koulun Perse School for Girlsissä ja pääsi stipendillä Cambridgen yliopiston Girton Collegeen opiskelemaan historiaa ja englannin kieltä.Walker Books Yliopiston jälkeen Pearce muutti Lontooseen, jossa hän muun muassa kirjoitti BBC:lle kouluradio-ohjelmia. Hän joutui vuonna 1951 sairaalaan tuberkuloosin vuoksi. Ensimmäinen kirja Minnow on the Say ilmestyi vuonna 1955. Uransa aikana Pearce julkaisi kymmeniä kirjoja, joista tunnetuimpia ovat A Dog So Small (1962), Iipu ja Vinku (1978) ja Kivienkeli lentää (1983). Hän sai teoksestaan Tom ja keskiyön puutarha (1958) vuoden 1959 Carnegie-mitalin. Pearce oli vuodesta 1962 naimisissa Martin Christien kanssa ja ehti ennen varhaista leskeksi jäämistään saada tyttären Sallyn. Hän asui vuodesta 1973 synnyinseuduillaan Great Shelfordissa. Vielä vuonna 2004 häneltä ilmestyi teos The Little Gentleman ja postuumisti 2008 A Finder's Magic. Hän kuoli Durhamissa aivoinfarktin komplikaatioihin 86 vuoden ikäisenä. Hän oli Royal Society of Literaturen jäsen.Royal Society of Literature: Fellows Remembered Viitattu 20.11.2013. == Suomennetut teokset == * * * ==Lähteet== Luokka:Englantilaiset lasten- ja nuortenkirjailijat Luokka:Royal Society of Literaturen jäsenet Luokka:Vuonna 1920 syntyneet Luokka:Vuonna 2006 kuolleet
Nery Castillo

Nery Castillo (s. 13. kesäkuuta 1984 San Luis Potosí) on meksikolainen jalkapalloilija, joka pelaa Real Betisissä lainasopimuksella ukrainalaisesta FK Šah’tar Donetskista. ==Ura== Castillo teki debyyttinsä kotiseuransa Danubion riveissä Uruguayn ykkösdivisioonassa 15-vuotiaana. Danubion juniorijoukkue osallistui Brasiliassa turnaukseen, jossa eurooppalaisseurojen scoutit huomasivat Castillon kyvyt. Hänen isänsä ja agenttinsa päättivät lähettää hänet englantilaiseen Manchester Unitediin, mutta hän ei saanut lupia kuntoon, ja siirto jäi haaveeksi. 16-vuotiaana hän teki sopimuksen kreikkalaisen Olympiakosin kanssa. Kolmen vuoden pestin jälkeen Castillosta tuli avauskokoonpanon pelaajia sekä Kreikan Superliigassa että kansainvälisissä peleissä. Hän siirtyi nykyiseen seuraansa 31. heinäkuuta 2007 20 miljoonalla eurolla. Joulukuussa 2007 hänet lainattiin Manchester Cityyn ja elokuussa 2008 edelleen Real Betisiin. ==Maajoukkue== Castillo pelasi Kreikassa lähes seitsemän vuotta, mikä olisi mahdollistanut kansalaisuuden saamisen. Kreikan jalkapalloliitto olisi ollut valmis maksamaan hänen pelaamisestaan miljoona dollaria. Castillo valitsi kuitenkin Meksikon maajoukkueen, jossa hän debytoi 2. heinäkuuta 2007 Irania vastaan. Hän oli mukana Copa Américassa, jossa Meksiko voitti pronssia. ==Lähteet== ==Aiheesta muualla== *Football database.com Luokka:Meksikolaiset jalkapalloilijat Luokka:Vuonna 1984 syntyneet Luokka:Elävät henkilöt
MK II

MK II on saksalaisen power metal -yhtye Masterplanin kolmas studioalbumi. Se on myös yhtyeen toistaiseksi ainoa albumi, jolla laulajana toimii Jørn Landen korvannut Mike DiMeo. == Kappaleet == # # # # # # # # # # # # == Kokoonpano == * Mike DiMeo – laulu * Roland Grapow – kitara * Jan S. Eckert – basso * Axel Mackenrott – koskettimet * Mike Terrana – rummut == Arvostelut == * Allmusic: Allmusic review == Lähteet == == Aiheesta muualla == * * Luokka:Vuoden 2007 albumit Luokka:Masterplanin albumit
Ivan Southall

Ivan Southall l (8. kesäkuuta 1921 Canterbury, Victoria, Australia – 15. marraskuuta 2008 Wantirna, Victoria, Australia) oli australialainen lastenkirjailija. Southall joutui isänsä kuoltua lopettamaan koulunkäynnin 14-vuotiaana. Vapaa-ajallaan hän kirjoitti novelleja, joista osa julkaistiin, ja 20-vuotiaana hän oli julkaissut neljä kirjaa. Hän oli toisen maailmansodan veteraani ja asui sodan jälkeen kaksi vuotta Lontoossa. Southall palasi 1947 Australiaan, ja vuonna 1950 ilmestyi ensimmäinen osa hänen suositusta Simon Black -seikkailukirjasarjastaan. Teoksia on käännetty maailmanlaajuisesti vähintään parillekymmenelle kielelle, myös suomeksi, ja niille myönnettiin arvostettuja palkintoja useissa maissa. Vuonna 1971 hän sai teoksestaan Carnegie-mitalin.Kirjasampo.fi: Carnegie-mitali Viitattu 2.7.2024. Southallin teoksesta Hills End (1962) on tehty televisioversio. Hän sai vuonna 1981 Australian ritarikunnan jäsenen arvon. Hän kuoli syöpään 87-vuotiaana.Hills End author Southall dies Abc.net.au ==Suomennetut teokset== * Pakkolasku pimeään, suom. Pirkko Talvio. Otava, 1969 (Otavan nuortenkirjoja) * Pensaspalo, suom. Pirkko Talvio. Otava, 1970 (Otavan nuortenkirjoja) * Päästä pallo lentoon, suom. Marja Leskinen. Otava, 1971 (Otavan nuortenkirjoja) * Kaupunki on meidän, Otava, 1973 ISBN 951-1-00826-9 - (Otavan nuortenkirjoja.) == Lähteet == ==Aiheesta muualla== * Luokka:Australialaiset lasten- ja nuortenkirjailijat Luokka:Vuonna 1921 syntyneet Luokka:Vuonna 2008 kuolleet
Huikko (Tuusula)

Huikko on kylä Tuusulassa noin kolme kilometriä Jokelasta etelään pääradan ja Jokelantien varrella. Kylässä sijaitsee Jokelan Valu Oy. Huikossa on ollut myös rautatieseisake (), joka lakkautettiin 27. toukokuuta 1990. Paikalla sijaitsi tasoristeys vielä 2000-luvun alkuun asti. ==Aiheesta muualla== *Jokelan Valu Oy *Kuvia Vaunut.org -sivustolla == Huikon seisakkeella pysähtyneet junat == * (Helsinki-Riihimäki) * (Helsinki-Riihimäki) Luokka:Tuusulan kylät Luokka:Tuusulan taajamat
Huikko

Huikko on nimi kahdella kylällä Suomessa: *Huikko Toivakassa *Huikko Tuusulassa
Véhicule de l'Avant Blindé

Véhicule de l'Avant Blindé eli VAB on ranskalaisvalmisteinen kuljetuspanssariajoneuvo. VAB:ia valmistaa GIAT Industries -yhtiön osasto Euro Mobilité Division. Vuonna 1976 palveluskäyttöön otettua ajoneuvoa on valmistettu noin 5 000 kappaletta. VAB on uintikykyinen, ABC-suojattu, sillä on hyvät maasto-ominaisuudet ja se voidaan muuntaa lukuisiksi eri versioiksi. ==Käyttöhistoria== VAB:ea on käytetty lähes kaikissa konflikteissa, joissa Ranskan joukkoja on ollut mukana, erityisesti Kuwaitissa, Norsunluurannikolla ja Jugoslaviassa. ==Variaatiot== Versiot ovat joko 4x4- tai 6x6-renkaisia. Ranskan armeijalla on 4x4-, pioneerijoukoilla 6x6-renkainen versio, jossa on paranneltu amfibisia ominaisuuksia *Kuljetuspanssariajoneuvo *Panssarintorjuntaohjus HOT *12.7 mm konekivääritorni *20 mm konetykki Ranskan National Gendarmerie käyttää myös erästä VAB variaatiota, VBRG (Véhicule Blindé de Reconnaissance de la Gendarmerie). VBRG korvasi vanhan VXB:n. VBRG käytetään joukkojenhallintaan. Se voidaan varustaa vesitykillä tai puskutraktorin levyllä. ==Käyttäjät== * * * * * * * * * * * * * * ==Lähteet== * == Aiheesta muualla == * Army-Technology.com * Army-guide.com * chars- francais.net Luokka:Panssariajoneuvot
Koskikara (kauppakeskus)

Koskikara on kauppakeskus Valkeakosken ydinkeskustassa 1. kaupunginosassa. Sen pääomistaja on Pirkanmaan Osuuskauppahttp://www.valkeakoskensanomat.fi/Uutiset/1194871278627/artikkeli/pirkanmaan+osuuskauppa+ostaa+koskikaran+cityconilta.html . Koskikara rakennettiin Valkeakosken keskustaan vuonna 1993. Koskikara keskittyy pääasiassa päivittäistavaramyymälöihin. Ennen Koskikaraa paikalla sijaitsi SOK:n tavaratalo. Ennen Koskikarassa sijaitsi Vapaa Valinta, Riihimäen Säästö-Karit, Valintatalo, Tiimari, Leluliike Koskivekara, Ravintola Rosso, Donitsi Kahvila Arnolds sekä Kirpputori Merjan kirppis. Koskikarassa järjestetään aika ajoin myös konsertteja; muun muassa Anna Abreu ja Cheek ovat esiintyneet Koskikarassa. Koskikara muuttuu Valkeakosken Prisma-keskukseksi vuonna 2025. ==Perustiedot== Rakennusvuosi 1993 Autopaikat 260, josta katetussa tilassa 110 Yrityksiä 34/36 Vuokrattava pinta-ala 10 400 neliömetriä Kävijämäärä vuosittain 1 500 000 Ankkuriyritykset S-market, Alko, Hesburger, Sportia == Koskikaran liikkeet == === Päivittäistavara === *Alko *R-kioski *S-market (Muutetaan Prismaksi) === Ruokapaikat ja kahvilat === *Café Sofia *Hesburger *Ravintola Stella === Muotiliikkeet === *Caren *KenkäS *Rukki (laukkuliike) === Kauneus ja Terveys === *EasyFit *Kauneuskulma Noname *Luontaistuntija *Parturi kampaamo Fem'men *Parturi kampaamo Isabella *Avainapteekki *Terveystalo === Muut liikkeet === *Hopianäkö Synsam *Kuva ja Kehys Lahti *Koskikulta *Koskiviihde *RAY Potti *Silmäasema *Sportia === Palvelut ja toimistot === *Asianajotoimisto VT Jaana Linna-Laiho *Ilona IT *Kiinteistömaailma *Kuntofysio *Tilitoimisto Koskitilit *Valkeakosken OP- Kiinteistökeskus *Valkeakosken Osuuspankki *Valkeakosken Sanomat *Valkeakosken taksi *Valkeakosken tili ja isännöinti *Yhteispalvelukeskus == Lähteet == == Aiheesta muualla == * Koskikaran kotisivut Luokka:Suomen kauppa- ja ostoskeskukset Luokka:Valkeakosken rakennukset ja rakennelmat Luokka:1. kaupunginosa
Kaliforniankondori

Kaliforniankondori (Gymnogyps californianus) on äärimmäisen uhanalainen päiväpetolintu. Se on jo kertaalleen hävinnyt luonnosta, mutta sitä yritetään istuttaa uudelleen tarhausten avulla. Vuonna 2006 villejä lintuja oli 127 yksilöä ja vuonna 2017 niitä oli 463 yksiloä. == Koko ja ulkonäkö == Kaliforniankondori on suuri musta lintu: siipien kärkiväli voi olla kolme metriä. Höyhenpeite on muuten musta mutta siipien alapinnalla on valkoista. Aikuisen naama ja kaula ovat punaoranssit ja kondorien tapaan kaljut – naaraalla ja koiraalla ei ole eroa. Poikaset ovat harmaita ja saavat aikuisen höyhenpuvun vasta viisivuotiaina. Nuorilla yksilöillä pää pysyy edelleen harmaana sukukypsyyden saavuttamiseen asti.ARKIve (myös kuvia) == Levinneisyys == Kaliforniankondoreita on aina asunut varsin suppealla alueella Pohjois- Amerikassa. Salametsästys, lyijymyrkytykset sekä elinympäristöjen tuhoaminen saivat kannan romahtamaan. Vuonna 1987 kaikki jäljellä olevat 22 lintua pyydystettiin eläintarhoihin. Lajin lisääntyminen tarhaoloissa onnistui hyvin, ja vuodesta 1991 alkaen lintuja on istutettu takaisin luontoon. Suurin osa kaliforniankondoreista elää Big Surin rannikolla. == Ravinto == Kaliforniankondori on raadonsyöjä. == Lähteet == Luokka:Kondorit Luokka:Uhanalaiset linnut Luokka:Äärimmäisen uhanalaiset lajit
Ate

Ate () oli kreikkalaisessa mytologiassa tuhon, harhakuvitelmien ja mielettömyyden jumalatar. Hänet mainitaan Zeuksen vanhimmaksi tyttäreksiHomeros, Ilias 19.90–144 (engl. käännös) ja yhtenä Eriksen lapsistaHesiodos, Theogonia ('Jumalten synty') 226–232 (engl. käännös), mutta missään lähteessä ei mainita molempia vanhempia samassa tekstissä. Aten sanottiin olevan kevyt askeliltaan, koska hän ei kulkenut maata vaan ihmisten päitä pitkin. Hän sai ihmiset ja jumalat sokeiksi tosiasioille, joka johti heidät onnettomuuksiin. Erään kerran hän sai Heran aloitteesta Zeuksen vannomaan, että seuraavaksi syntyvä hänen maallinen jälkeläisensä olisi suuri hallitsija. Sen sijaan, että seuraavaksi olisi syntynyt Zeuksen tarkoittama Herakles, Hera myöhästyttikin tämän syntymää, ja vastaavasti sai oman suosikkinsa Eurystheuksen syntymään ennenaikaisesti. Huomattuaan tulleekseen huijatuksi Zeus heitti Aten alas maahan Olympos-vuorelta kieltäen tätä enää ikinä palaamasta. Siitä alkaen Ate kulki ihmisten keskuudessa tuoden sekasortoa kaikkialle mukanaan. Nonnoksen Dionysiakassa Aten kerrotaan Heraa miellyttääkseen houkutelleen Ampeloksen, nuorukaisen, joka oli Dionysoksen ystävä, ratsastamaan villillä härällä tehdäkseen vaikutuksen ystäväänsä. Ampelos kuitenkin putosi härän selästä ja katkaisi niskansa.Nonnos, Dionysiaka 113–223 (engl. käännös) == Lähteet == Luokka:Antiikin Kreikan jumalattaret
Integrity

Integrity voi tarkoittaa ainakin seuraavia: * Integrity, vuonna 1988 perustettu yhdysvaltalainen hardcore punk -yhtye * Integrity, Green Hills Softwaren kehittämä käyttöjärjestelmä * HMS Integrity, vuonna 1805 matkalla Uudesta Etelä-Walesista Chileen kadonnut kuunari * Integrity Media, yhdysvaltalainen kristillinen tuotantoyhtiö.
Parhaat (Jaakko Teppo)

Parhaat on kuplettilaulaja Jaakko Tepon ensimmäinen vuonna 1989 julkaistu kokoelmalevy, joka tunnetaan myös nimellä 20 parasta. Kokoelma sisältää parhaita kappaleita albumeilta Ruikonperän multakurkku (1980), Katuojalaulaja (1981) sekä Onnen kerjäläinen (1984). Kokoelmalla on myös vuonna 1986 julkaistu single "Ryynäsen Vartti", joka julkaistiin ainoastaan singlenä. ==Kappaleet== # Pamela # Ravimatka # Valko # Mikko-sika Mallorcalla # Klasu ja Pirkko # Rakkaus ja metsärahat # Ryynäsen Vartti # Yksinäinen ahven # Ruikonperän rocktähti # Jälkitauti # Työttömän laulu # Hilma ja Onni # Ieva # Tuupovaaran yössä # Onnen kerjäläinen # Rekkakuskin tilitys # Katuojalaulaja # Pörsänmäen tango # Tumma mies # Rantaleijona Luokka:Vuoden 1989 kokoelma- albumit Luokka:Jaakko Tepon albumit
Tenavatähti 1994

Tenavatähti 1994 on vuoden 1994 Tenavatähti-lastenlaulukilpailun puitteissa julkaistu kokoelma, jolla laulavat kyseisen kilpailun finalistit ja semifinalistit. Iältään laulajat ovat 6–12-vuotiaita ja esittävät oman kilpailukappaleensa. Levy koostuu iskelmämusiikista, lastenlauluista sekä kansanlauluista. Kappaleet esitetään suomeksi lukuun ottamatta kahta ruotsinkielistä esitystä. == Kappaleet == == Lähteet == Luokka:Vuoden 1994 albumit Luokka:Tenavatähti-kokoelmalevyt Luokka:Jaakko Salon tuottamat albumit
Kohta taas on joulu

Kohta taas on joulu on laulaja Irwin Goodmanin vuonna 1972 julkaistu jouluaiheinen albumi. Albumi julkaistiin vuonna 1997 CD-versiona. Albumin etukannen on kuvannut Pekka Kuparinen ja takakannen Hannu Männynoksa. ==Kappaleet== # # # # # # # # # # # # == Muusikot == * Irwin Goodman – laulu * Matti Bergström – kapellimestari (1, 2, 8), basso (1, 3, 5, 7–10, 12) * Markku Johansson – kapellimestari (3–7, 9–12), trumpetti (6, 7, 10, 12) * Juhani Aalto – pasuuna (5, 7) * Juhani Aaltonen – saksofoni (10, 12) * Arto Alaspää – taustalaulu (7, 10–12) * Kaj Backlund – trumpetti (5–7, 10, 12) * Pirjo Bergström – kosketinsoittimet (1, 8) * Erik Dannholm ja Erkki Lehtola – saksofonit (6, 10–12) * Kari Fall, Marjukka Gustafsson, Kai Lind ja Irma Tapio – taustalaulu (3, 4, 10, 11) * Unto Haapa-aho – saksofoni (5, 7, 10, 12) * Paavo Honkanen – saksofoni (5) * Sointu Huuskonen – pasuuna (7) * Tapani ”Nappi” Ikonen – rummut ja lyömäsoittimet (3–6, 9, 11) * Antero Jakoila – kitarat (1, 6–8, 11) * Paul ”Nacke” Johansson – kosketinsoittimet (1, 2, 5) * Ilpo Kallio – rummut ja lyömäsoittimet (3–7, 9–12) * Esa Katajavuori – kosketinsoittimet (3, 4, 9, 10, 12) * Aaro Kurkela – harmonikka (4, 9) * Heikki Laurila – kitarat (3, 9, 10, 12) * Martti Metsäketo – basso (2–4), taustalaulu (10, 11) * Matti Oiling – rummut ja lyömäsoittimet (1, 2, 8, 10, 12) * Esko Rosnell – rummut ja lyömäsoittimet (1, 7, 8) * Ilpo Saastamoinen – kitarat (1, 3, 8, 9) * Nono Söderberg – kitarat (4) * Taisto Wesslin – kitarat (4–6, 10–12) * Ilkka Willman – basso (6, 11) * Soila Ahlgren, Keijo Aulanne, Károly Garam, Pauli Granfelt, Esko Haapaniemi, Erkki Inkinen, Jorma Juntunen, Pirkko Saukkonen, Tauno Tiikkainen ja Jukka Tirkkonen – jouset (9) == Lähteet == Luokka:Vuoden 1972 joulualbumit Luokka:Irwin Goodmanin albumit Luokka:Suomalaiset joulualbumit
Töyhtöpuikkija

Töyhtöpuikkija eli abbottinsukeltaja-antilooppi (Cephalophus spadix) on Tansaniassa elävä kotoperäinen ja uhanalainen puikkijoiden alaheimoon kuuluva sorkkaeläinlaji. == Ulkonäkö ja koko == Töyhtöpuikkijan säkäkorkeus on 65 senttimetriä ja paino noin 55 kiloa. Ruumiin pituus on runsas metri. Yleisväriltään töyhtöpukkija on tummanruskea, mutta sen otsassa on punainen töyhtö. Sarvet ovat ohuet, kymmenisen senttiä pitkät. Sekä uroksilla että naarailla on sarvet. == Elinympäristö == Maailmassa arvioidaan olevan jäljellä 1 500 töyhtöpuikkijaa. Niitä uhkaa metsästys, salametsästys ja elinalueiden tuhoaminen. Ne elävät Tansaniassa kosteissa vuoristometsissä, varsinkin Kilimanjaron kansallispuistossa. == Elintavat ja ravinto == Töyhtöpuikkija liikkuu enimmäkseen öiseen aikaan. Se syö pääasiassa hedelmiä, ilmeisesti myös kukkia ja versoja. == Lähteet == Luokka:Puikkijat Luokka:Uhanalaiset nisäkkäät
Sterzing

Sterzing () on kunta Etelä-Tirolin autonomisessa maakunnassa, pohjoisessa Italiassa lähellä Brennersolaa. Vuonna 2014 kunnassa asui 6 803 ihmistä. Pinta-alaltaan se on 33 neliökilometrin suuruinen ja asukastiheys on 205 as./km². Kunnan asukkaista 75,03 prosenttia ilmoitti puhuvansa äidinkielenään saksaa ja 24,67 prosenttia italiaa vuoden 2001 väestönlaskennassa. Sterzingin läpi virtaa Eisack-joki. ==Lähteet== == Aiheesta muualla == * Sterzingin viralliset sivut Luokka:Etelä-Tirolin kunnat
Eliseo Martín

Eliseo Martín (s. 5. marraskuuta 1973 Monzón) on espanjalainen estejuoksija. Martín sijoittui 1992 Bostonin maastojuoksun MM-kisoissa nuorten sarjan viidenneksikymmenenneksiyhdeksänneksi. Samana vuonna Soulin nuorten MM- kisoissa hän juoksi 10 000 metrin juoksussa seitsemänneksi ajalla 29.38,13. Budapestin EM-kisoissa 1998 hän oli 3 000 metrin esteissä seitsemäs. Seuraavana vuonna hän sijoittui Sevillan MM-kisoissa esteissä kuudenneksi ajalla 8.16,09. Vuonna 2000 hän juoksi Vilamouran maastojuoksun MM-kisoissa lyhyellä matkalla kahdeksanneksikymmenenneksitoiseksi ja Sydneyn olympialaisissa esteissä kuudenneksi. Edmontonin MM-kisoissa 2001 hän oli esteissä kahdestoista ja Münchenin EM-kisoissa 2002 viides. Martín juoksi Lausannen maastojuoksun MM-kisoissa 2003 pitkällä matkalla kolmanneksikymmenenneksiyhdeksänneksi. Myöhemmin samana vuonna hän voitti Espanjan mestaruuden estejuoksussa ja MM-pronssia Pariisin MM-kisoissa ajalla 8.09,09. IAAF:n yleisurheilufinaalissa hän oli kuudes. Vuoden päätteeksi hänet valittiin Espanjan vuoden urheilijaksi. Seuraavana vuonna hän sijoittui Brysselin maastojuoksun MM-kisoissa pitkällä matkalla kolmanneksikymmenenneksiyhdeksänneksi ja Ateenan olympialaisissa esteissä yhdeksänneksi. Maastojuoksun MM-kisoissa 2005 hän keskeytti pitkällä matkalla. Vuonna 2007 Martín sijoittui Mombasan maastojuoksun MM-kisoissa seitsemänneksikymmenenneksiseitsemänneksi ja Osakan MM-kisoissa esteiden seitsemänneksi. Hän karsiutui alkuerissä Pekingin olympialaisissa 2008 ja sijoittui yhdeksänneksi Berliinin MM-kisoissa 2009. Barcelonan EM-kisoissa 2010 hän oli kuudes. ==Henkilökohtaiset ennätykset== * 1 500 metrin juoksu: 3.40,96 (2000) * 3 000 metrin juoksu: 7.50,71 (2003) * 5 000 metrin juoksu: 13.47,77 (2001) * 10 000 metrin juoksu: 28.39,11 (1999) * 2 000 metrin estejuoksu: 5.22,93 (2001) * 3 000 metrin estejuoksu: 8.09,09 (2003) ==Lähteet== * ===Viitteet=== Luokka:Espanjalaiset estejuoksijat Luokka:Espanjalaiset maastojuoksijat Luokka:Vuonna 1973 syntyneet Luokka:Elävät henkilöt
Hangonsaaren ratapiha

Hangonsaari (,Liikennevirasto, luettelo rautatieliikennepaikoista 1\. kesäkuuta 2003 saakka Rikkihappo, ratakm 269+655) on Suomen rataverkon liikennepaikka Uudessakaupungissa. Liikennepaikka sijaitsee Hangonsaaressa, jolta on pengertie mantereen puolelle. Saarella toimii Yaran lannoitetehdas, jota liikennepaikka palvelee. ==Lähteet== ==Aiheesta muualla== * Kuvia Hangonsaaresta Vaunut.org -sivustolla Luokka:Uudenkaupungin rautatieliikennepaikat
Eurovision tanssikilpailu 2007

Ensimmäinen Eurovision tanssikilpailu järjestettiin 1. syyskuuta 2007 Lontoossa. Kilpailuun osallistui 16 maata. Suurimmasta osasta maita kisaan oli lähetetty paikallisten Tanssii tähtien kanssa -kilpailujen voittajat. Muutamien maiden, kuten Suomen, edustajat olivat ammattilaistanssijoita. Suomessa kilpailu nähtiin televisiosta Yle TV2 -kanavalla. Suomi voitti ensimmäisen Eurovision tanssikilpailun pistemäärällä 132. Ukraina tuli kilpailussa toiseksi ja Irlanti kolmanneksi. Ainoa maa, joka ei saanut yhtään pistettä oli Sveitsi. ==Osallistujamaat ja lopulliset pisteet== Sijoitus Maa Tanssijat Tanssilajit Pisteet 1 Suomi Katja Koukkula ja Jussi Väänänen rumba ja paso doble 132 2 Ukraina Julija Okropiridze ja Illja Sydorenko quickstep ja showtanssi 121 3 Irlanti Nicola Byrne ja Mick Donegan jive ja fandango 95 4 Puola Katarzyna Cichopek ja Marcin Hakiel cha-cha ja showtanssi 84 5 Itävalta Kelly Kainz ja Andy Kainz jive ja paso doble 74 6 Portugali Sónia Araújo ja Ricardo Silva jive ja tango 74 7 Venäjä Marija Sittel ja Vladislav Borodinov rumba ja paso doble 72 8 Saksa Wolke Hegenbarth ja Oliver Seefeldt samba ja vapaa tanssi 59 9 Tanska Mette Skou Elkjær ja David Jørgensen rumba ja showtanssi 38 10 Espanja Amagoya Benlloch ja Abraham Martínez cha-cha ja paso doble 38 11 Liettua Gabrielė Valiukaitė ja Gintaras Svistunavičius paso doble ja liettualainen folk-tanssi 35 12 Alankomaat Alexandra Matteman ja Redmond Valk cha-cha ja rumba 34 13 Kreikka Ourania Kolliou ja Spiros Pavlidis jive ja sirtaki 31 14 Ruotsi Cecilia Ehrling ja Martin Lidberg paso doble ja disco Fusion 23 15 Iso-Britannia Camilla Dallerup ja Brendan Cole rumba ja vapaa tanssi 18 16 Sveitsi Denise Biellmann ja Sven Ninnemann paso doble ja swing 0 ==Tulostaulukko== Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Äänestäjät Sveitsi - - - - - - - - - - - - - X - - Venäjä 3 - 10 7 - 5 6 3 4 8 X 4 - - 12 10 Alankomaat 7 - 3 2 12 2 - X 3 - - - - 5 - - Britannia - 3 - - 3 7 5 - - - - - - - - X Itävalta X 8 7 10 2 4 3 5 6 5 3 3 4 7 5 2 Saksa 10 7 - X - - - 6 5 6 5 7 2 10 1 - Kreikka 4 1 - 5 X - 4 1 2 2 4 - 1 2 - 5 Liettua - - 1 - 4 12 X - 1 1 1 - 3 - 6 6 Espanja - - 5 - 7 - - 2 - 12 2 X - 6 4 - Irlanti 6 12 6 3 1 X 8 7 10 3 10 5 7 1 8 8 Puola 8 4 - 12 - 10 1 4 X - 8 6 10 4 10 7 Tanska 1 X 4 1 6 3 7 - - 4 - 2 8 - 2 - Portugali 2 2 2 8 8 - 2 8 - X 6 12 6 12 3 3 Ukraina 5 6 12 6 5 6 12 10 12 7 12 8 5 3 X 12 Ruotsi - 5 8 - - 1 - - 7 - - 1 X - - 1 Suomi 12 10 X 4 10 8 10 12 8 10 7 10 12 8 7 4 ==Lähteet== Luokka:Eurovision tanssikilpailut vuosittain Luokka:Lontoon tapahtumat
Bergön lossi

Bergön lossi on Merenkurkussa, Korsnäsin Bredskäretin ja Maalahteen kuuluvan Bergön saaren välillä, tiellä 6732 liikennöivä lossi. Lossin hyötykuorma on 90 tonnia ja kuivapaino 170 tonnia. Lossi liikennöi aikataulujen mukaan. Lossitoiminnasta vastaa Finferries eli Suomen lauttaliikenne Oy. Matka Bergön ja Bredskäretin välillä on 1 166 metriä, joka vie lossilta noin kymmenen minuuttia. Liikenne työllistää kuusi bergöläistä. Lauttayhteys Bergöön tuli vuonna 1962, jota ennen vuorolaiva M/S Södern liikennöi Bergöstä Vaasaan kolmesti viikossa. Ensimmäinen vaijerilossi tuli välille vuonna 1974. Vuonna 2004 Bergön lossi kuljetti melkein 125 000 ajoneuvoa. Talvisin lauttaa käyttävät pääasiassa mantereelle töihin matkaavat kyläläiset. Kesällä seassa on paljon huvila-asukkaita sekä turisteja. Nykyisin Pohjanmaalla on ainoastaan kaksi lossia. Toinen on Bergön lossi ja toinen Eskilsön lossi Kaskisten ja Närpiölle kuuluvan Eskilsön saaren välillä. Korsnäsin Bredskäretin ja Maalahteen kuuluvan Bergön saaren välille saatiin kesäkuun lopulla uusi lossi. Tätä väliä nyt liikennöivä Vikare ja sen sisaralus, Pohjois-Karjalassa Liperin ja Rääkkylän välillä Arvinsalmen lossina toimiva Nestori ovat Suomen suurimpia ja Liikenneviraston omistamia lauttoja. Niiden kantavuus 150 tonnia, pituus 50 metriä ja leveys 15 metriä. == Lähteet == == Aiheesta muualla == *Bergön lossin tekniset tiedot ja aikataulu Luokka:Suomen lautta-alukset‎ Luokka:Maalahden liikenne Luokka:Korsnäs Luokka:Bergö
Eisack

Eisack () on Etelä-Tirolin toiseksi suurin joki. Se saa alkunsa Brennersolan läheltä noin 1 900 metrin korkeudesta ja laskee Adigejokeen. Noin 96 kilometriä pitkän Eisackin valuma-alue on noin 4 200 neliökilometriä. Sen varrella sijaitsee muun muassa Sterzingin, Franzensfesten, Brixenin, Klausenin, Waidbruckin ja Bolzanon (Bozen) kaupungit ja kunnat. Luokka:Etelä- Tiroli Luokka:Italian joet Luokka:Adigen vesistö
Djimon Hounsou

Djimon Gaston Hounsou (s. 24. huhtikuuta Cotonou Dahomeyn tasavalta 1964) on beniniläissyntyinen-yhdysvaltalainen näyttelijä, tanssija ja malli. ==Elämäkerta== ===Varhaisvaiheet=== Hounsou syntyi Cotonoussa Beninissä Albertine ja Pierre Hounsoulle. Kolmetoistavuotiaana hänet lähetettiin veljensä Edmondin kanssa Pariisiin asumaan. Vuotta ennen valmistumistaan collegesta hän lopetti koulunkäynnin. Hounsou asui kadulla, kunnes muotisuunnittelija Thierry Mugler löysi hänet ja teki hänestä mallin. Mallin työt johtivat sitten näyttelemiseen. ===Ura=== Hounsoun elokuvadebyytti oli elokuvassa Without You I'm Nothing. Hänellä oli myös osia televisiosarjoissa Beverly Hills 90210 ja Teho-osasto sekä vierailurooli sarjassa Alias. Suuremman roolin Hounsou sai tieteiselokuvassa Tähtiportti. Hounsoun ensimmäinen huomiota herättävä roolisuoritus oli elokuvassa Amistad vuonna 1997. Tässä Steven Spielbergin ohjaamassa elokuvassa Hounsou esitti Joseph Cinquéa. Vuonna 2000 valmistuneessa Ridley Scottin ohjaamassa elokuvassa Gladiator Hounsou esitti Jubaa, päähenkilö Maximuksen ystävää. Hän on ollut ehdokkaana muun muassa Oscar-palkinnon saajaksi elokuvista In America (2002) ja Blood Diamond – veritimantti (2006). 24. helmikuuta 2007 Hounsou valittiin Calvin Kleinin alusvaatemalliksi. ==Filmografia== *Without You I'm Nothing (1990) *Unlawful Entry (1992) *Tähtiportti (1994) *The Small Hours (1997) *Amistad (1997) *Ill Gotten Gains (1997) *Deep Rising – uhka syvyyksistä (1998) *Gladiator (2000) *The Middle Passage (2000) (dokumentti) (kertoja USA- versiossa) *The Tag (2001) *Dead Weight (2002) *Valkoinen sulka (2002) *In America (2002) *Heroes (2002) (lyhyt elokuva) *Biker Boyz (2003) *Lara Croft Tomb Raider: Elämän lähde (2003) *Alias (2004) (kausi 3, Mr Bomani) *Blueberry (2004) *Constantine (2005) *Beauty Shop (2005) *The Island (2005) *Blood Diamond – veritimantti (2006) *Eragon (2006) *Never Back Down (2008) *Push (2009) *Black Panther (2010) (ääni) *The Tempest (2010) *Elephant White (2011) *Guardians of the Galaxy (2014) *Seventh Son (2014) *Fast & Furious 7 (2015) *The Vatican Tapes (2015) *Air (2015) *Tarzanin legenda (2016) *King Arthur: Legend of the Sword (2017) *Aquaman (2018) *Captain Marvel (2019) *Shazam! (2019) *Charlien enkelit (2019) *Hiljainen paikka: Osa 2 (2020) *The King’s Man (2021) *Blazing Samurai (äänirooli, 2022) *Black Adam (2022) *Shazam! Fury of the Gods (2023) *Gran Turismo (2023) *Hiljainen paikka: Päivä yksi (2024) == Aiheesta muualla == * Luokka:Beniniläiset näyttelijät Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Green Onions

Green Onions on yhdysvaltalaisen Booker T. & the M.G.’s -yhtyeen vuonna 1962 levyttämä ja saman vuoden syyskuussa julkaistu musiikkikappale. Se pääsi Billboard Hot 100 -listalle syksyllä 1962 ja pysyi listalla 16 viikkoa. Korkeimmillaan kappale oli listan kolmannella sijalla. Rolling Stone -lehden vuonna 2004 kokoamalla 500 Greatest Songs of All Time -listalla kappale sijoittui sijalle 181. Kappaleen säveltäjät ovat Booker T. Jones, Steve Cropper, Al Jackson, Jr. ja Lewis Steinberg. Vuonna 1934 syntynyt Jackson kuoli vuonna 1975.Lauantain toivotut levyt, YLE Radio 1. 16.4.2011. Kappale levytettiin kun studioaikaa jäi vapaaksi toisen artistin levytyksen peruunnuttua. Yhtye oli studiossa valmiina ja alkoi soittaa klubeissa soittamaansa musiikkia, josta Stax Recordsin omistaja Jim Stewart piti ja äänitti sen aikomuksena julkaista. "Green Onions" levytettiin B-puoleksi "Behave Yourself" -kappaleelle, mutta puolet vaihdettiin kun kappaletta soitettiin radiossa. Kappaletta on käytetty useissa suosituissa elokuvissa ja televisiosarjoissa. == Lähteet == Luokka:Vuoden 1962 kappaleet Luokka:Yhdysvaltalaiset rockkappaleet Luokka:Yhdysvaltalaiset soulkappaleet
Irene Pepperberg

Irene Pepperberg (s. 1. huhtikuuta 1949 New York) on yhdysvaltalainen etologi. Hän on tullut tunnetuksi tutkimuksistaan eläinten, varsinkin papukaijojen, kognitioon liittyvistä aiheista. Irene Pepperberg syntyi Brooklynissä New Yorkissa. Hän opiskeli kemiaa, valmistui kandidaatiksi Massachusetts Institute of Technologysta 1969 ja maisteriksi Harvardin yliopistosta 1971. Hän väitteli filosofian tohtoriksi fysikaalisen kemian alalta Harvardissa 1976. Pepperberg on Brandeisin yliopiston psykologian dosentti sekä luennoitsija Harvardin yliopistossa. Hän on pyrkinyt ensimmäisten tutkijoiden joukossa edistämään eläinten kielenoppimista. Kansainvälisesti Irene Pepperberg tunnetaan varsinkin Alex-harmaapapukaijasta, jota hän koulutti yli 20 vuotta. Alexille kehittyi yllättävän laaja sanavarasto, jota se osasi myös käyttää asianmukaisesti. Linnun kykyjä tällä alueella on kuvattu kaksivuotiaan lapsen kykyjä vastaavaksi, älykkyydeltään se oli 4–5-vuotiaan lapsen tasoa. Alex kuoli äkillisesti 7. syyskuuta 2007. Alex-tutkimusta tukeakseen Irene Pepperberg perusti Alex Foundationin.The Alex Foundation == Lähteet == * Birkhead, Tim 2009: Lintujen viisaus. Lintutieteen kuvitettu historia. - readme.fi, Gummerus, Jyväskylä. ISBN 978-952-220-092-1 *Kotisivu ===Viitteet=== Luokka:Etologit Luokka:Yhdysvaltalaiset tieteilijät Luokka:Yhdysvaltalaiset ornitologit Luokka:Vuonna 1949 syntyneet Luokka:Elävät henkilöt
Mercedes Lackey

Mercedes Lackey (myös Misty Lackey, s. 24. kesäkuuta 1950) on tuottelias yhdysvaltalainen fantasiakirjailija. Useimmat hänen teoksistaan sijoittuvat Velgarth-nimiseen mielikuvitusmaailmaan. Varhaisemmat Velgarth-romaanit Lackey kirjoitti yksin, mutta myöhemmissä hän on tehnyt yhteistyötä kuvittaja Larry Dixonin kanssa. Lackey ja Dixon ovat olleet naimisissa vuodesta 1992 lähtien. Lackey on tehnyt yhteistyötä muun muassa Marion Zimmer Bradleyn ja Andre Nortonin kanssa. Osa Lackeyn Velgarthiin sijoittuvista kirjatrilogioista seuraa aikajärjestyksessä toisiaan; kaikkiaan teokset kattavat yli 3 000 vuoden ajanjakson. Kirjailija on tunnettu folkmusiikin harrastaja. Luokka:Yhdysvaltalaiset fantasiakirjailijat Luokka:Vuonna 1950 syntyneet Luokka:Elävät henkilöt